Държавен вестник, бр. 6, 2019 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  6
Чл. 13. Комисията може да отправя до 
радиолюбители обосновани писмени искания 
за предоставяне на информация по реда, пред-
виден в Закона за електронните съобщения.
Раздел II
Условия за ползване и технически характерис-
тики на радиосъоръженията от любителска 
радиослужба
Чл. 14. Електронни съобщения чрез ра-
диосъоръжения от любителска радиослужба 
се осъществяват само според класа на раз-
решителното за правоспособност на радио-
любителя с мощностите, в радиочестотните 
ленти и с класовете на излъчване, посочени 
в приложение № 1.
Чл. 15. При осъществяването на електронни 
съобщения чрез радиосъоръжения от люби-
телска радиослужба се спазват правилата на 
Международния съюз по далекосъобщенията 
(ITU), приложимите нормативни актове и 
технически спецификации, включително бъл-
гарските стандарти, отнасящи се до предмета 
на тази дейност.
Чл. 16. Радиолюбителят има право да 
изгражда и да използва любителска радио-
станция.
Чл. 17. При започване и завършване на 
всяка любителска радиовръзка радиолюбите-
лят предава опознавателния си знак.
Чл. 18. (1) Любителските ретранслатори, 
радиофарове и другите видове автоматични 
радиостанции предават автоматично опозна-
вателния си знак.
(2) Любителските радиофарове предават ав-
томатично и местонахождението си (локатор).
Чл. 19. При използване на любителска 
радиостанция извън постоянния си адрес 
радиолюбителят предава след опознавателния 
си знак под дробна черта:
1. цифрата „1“ за Южна България (първа 
зона) или цифрата „2“ за Северна България 
(втора зона) – за временна работа от друго 
населено място, ако радиостанцията се захран-
ва от електрическата мрежа на временното 
местопребиваване;
2. буквата „П“ или думата „портативна“ 
(при телефония) – за работа с подвижна но-
сима любителска радиостанция;
3. буквата „М“ или думата „мобилна“ (при 
телефония) – за работа от сухопътно превозно 
средство;
4. буквите „ММ“ или думите „морска мо-
билна“ (при телефония) – за работа от борда 
на плавателен съд;
5. буквите „АМ“ или думата „авиомобил-
на“ (при телефония) – за работа от борда на 
въздухоплавателно средство;
6. изискванията на този член не са задъл-
жителни при участие в радиолюбителски 
състезания.
Чл. 20. При работа на телефония се ползва 
международната фонетична азбука съгласно 
приложение № 4. Поясняващи думи на българ-
ски език са допустими само при радиовръзки 
между български радиолюбители.
Чл. 21. Радиолюбителят има право да 
работи на клубна любителска радиостанция, 
като спазва изискванията, посочени в при-
ложение № 1.
Чл. 22. (1) Лице, което не притежава раз-
решително за правоспособност на радиолю-
бител или хармонизирано радиолюбителско 
свидетелство (HAREC), има право да работи 
на клубна любителска радиостанция в при-
съствието на отговорника на радиостанцията 
и под ръководството на радиолюбител клас 1.
(2) Радиовръзките по ал. 1 могат да се ус-
тановяват между любителски радиостанции, 
намиращи се на територията на Република 
България, както и с любителски радиостанции 
на територията на държави, с които Република 
България има сключени двустранни спора-
зумения, или на територията на държави, в 
които това не е забранено.
Чл. 23. Радиолюбителят е длъжен:
1. да не осъществява електронни съоб-
щения по търговски начин чрез любителска 
радиостанция;
2. да не излъчва носеща честота, сигнали 
или съобщения, ако не се е идентифицирал 
посредством опознавателния си знак, както 
и да не използва за целта чужди, недействи-
телни или съкратени опознавателни знаци;
3. да не предава заблуждаващи сигнали за 
бедствие и/или други извънредни обстоятел-
ства и други сигнали със сходно съдържание;
4. да не използва шифър и кодове (условен 
език), цифри, думи или съкращения, които 
нямат общоизвестен смисъл.
Чл. 24. Радиолюбителят не трябва да 
ограничава или възпрепятства по какъвто 
и да е начин използването на любителските 
ретранслатори, радиофарове и други видове 
автоматични радиостанции.
Чл. 25. Инсталирането и използването на 
любителска радиостанция от борда на плава-
телен съд или въздухоплавателно средство се 
извършва само със съгласието на съответния 
капитан (командир).
Чл. 26. (1) При осъществяване на елек-
тронни съобщения чрез радиосъоръжения от 
любителска радиослужба се спазват нормите 
и изискванията за защита на населението от 
вредното въздействие на електромагнитни 
полета в съответствие с Наредба № 9 от 
14 март 1991 г. за пределно допустими нива 
на електромагнитни полета в населени те-
ритории и определяне на хигиенно-защитни 
зони около излъчващи обекти.
(2) Радиолюбителят трябва да предприеме 
такива мерки, че да намали до минимум риска 
за населението от вредните електромагнитни 
полета и излъчвания, като разполага радио-
съоръженията от любителска радиослужба